Document ID: /roh_data/filtered/fineweb-2-filterrobots_roh.jsonl.gz/34832

En Valtellina èn ier trais persunas mortas. Quellas sa chattavan en in auto ch’è vegnì tschiffà d’ina bova, sco RSI scriva sa referind sin l’agentura da novitads taliana ANSA.
In uffant da tschintg onns saja sa blessà grevamain e sa chattia en l’ospital.
Anc n’èsi betg enconuschent, sch'ulteriuras persunas sa chattian sut la bova.
L’incident è capità ier suentermezdi sin la via che collia Chiesa en Valmalenco cun Chiareggio. Quai è gist da l’autra vart da la muntogna da Segl e Malögia.